abantsundu. Abazali babo bebeye entlombeni. Elite ngokuhlwa kweza ixegokazi ukuza kukangela ukuba kunjanina. Kube mzuzu labuya lapuma labashiya behleli kakuhle kodwa kuko umlilo endlwini Kuse indlu iselingumtutu kunye nabo bonke abobantwana. Into engummangaliso kukuba kungati akuko bani ubavileyo ukutsha kwabo nendlu.

Umteto Welali Zabantsundu—Kwindawo ngendawo zekoloni abamhlope bakala ngokuti ayakuda amiswe ninina amadoda anga Bakangeli Belali Zabantsundu njengoko ube ufuna kunjalo umteto wesitandatu we 1876 esibe siwushicilele kwesidluleyo *Isigidimi.* U-Mr Watson wangase Dikeni uti: “Into eninzi yabantu icinga ukuti kuyimfanelo ukuba inkosana zabantsundu zitenge ifama. Mna nditi lonto ingumehlisi omkulu. Kwezinyanga zilishumi elinesibini ezidluleyo ndilahlekelwe zinkabi ebendingavumi ukuzitengisa ngeponti ezimasliumi asixenxe; amaxosa angamaqaba ahamba emhlabeni wam kungeko nto iwatinteleyo, asinandlela yokuzikusela. Kuleminyaka elishumi endibendihleli kulo mahlulo wase Dikeni inkomo zam zibezilala endle nokokungeko yake yalahleka. Ngoku akusenjalo. Kulungele ukuba Umteto Welali zabantsundu umiselwe kwangoku. Nabanye abamelwane bam bapulukene nempahla yabo kwanje ngam.”

EZAMANYE AKWASE AFRICA.

U-Bishop Steere ubeseleza kunduluka E-Zanzibar ukuya kumisa isikolo ku Mataka inkosi entsundu ekufupinecibi le Nyassa. Uzakuhamba no Mr. Beardall noranye umfo ongumfundisi.

E-America ate Ama India acotela abelungu aba mashumi mahlanu abebesimba intsimbi ababulala bonke. Pakati kwaloma India bekuko abelungu abangamapamba abatatu.

Ama Sebvia kuvakala ukuba ayoyiswa yimikosi yase Turkey. Kuvakala ukuba ama Turkey ati apo oyisileyo abaxome abangamadoda, abantwana abangamantombazana baye kutengiswa, izindlu zitshiswe, ityalike zidilizelwe pantsi, abafundisi bacanaty we, emlilweni, kwezinye indawo baze abantwana banqunqwe ngamazembe.

Abafundisi base Tshatshi abaye kumisa isikolo ku Mtesa inkosi entsundu ekufupi necibi le Albert Nyanza okokugqibela ukuvakala kwabo bebesebehambe imayile ezi 40 ukusuka e-Mombassa. Logama bebesauhamba ngeboti. Kulusizi ukuvakala ukuba ibiselibangenela icesine.

Elinye lamapepa ase Rini liti kuko umfo ose Transvaal obebalele isihlobo sake esitile e-Rini esiti: Ndisand’ ukubonana nomfo ovela emkosini ote ndakumbuza ngokuhambiseka kwezinto wavuma ukuba boyisiwe, nokuba inkoliso ya Mabulu iti apina Amangesi angezi kusitabata sibe pantsi kwawo. Ute kanjalo ngo Iika August kube kuko intlanganiso exoxa ngento zemfazwe waza kuyo u-Pretorius omnye wabapati mikosiyama Bulu wasongela u-President Burgers ukuti uya kumbeta wamdela ukungabini kwake, esiti ufanelwe bubufundisi kunokuba yinkosi. Kutiwa u-Burgers ute akusongelwa wakala waxela umntwana.

Ihambo ka Stanley. U-Mr. Stanley ohamba ehlola amazwe apakati e-Africa utumele e-England incwadi ezine. Eyokukuqala uyibale ekwisiqiti sase Mazinga esikwicibi le Victoria Nyanza Kuleyo ncwadi ubalisa ngehambo yake ukusuka kwicibi le Albert Nyanza esiya kwindawo ebelalise kuyo e-Kageyu, nokuba abantu bake bapantse ukubulawa bonke ngama Banibire. Nokoke wabanako ukubasindisa, waza waya ecibini apo afumanane nenqwitela ezininzi. Eyesibini incwadi uyibale akufika e-Dumo kwela Mganda Kuyo uxela ngokuliambela kwake kwisiqiti se Kerewe noku- ya kohlwaya kwake ama Banibire ngento abenxamele ukumenza yona. Eyesitatu uyibale ese Kawanga, yaza eyokugqibela wayibala eselekufupi u-Lujiji. Ubefun’ ukuze ati akufika kona abuye aye kwase Albert. Uxela ukuba yena no Frank Peacock omnye umlungu ahamba naye basapilile.

Inkosi yase Dahomey ibuye yaluvusa ucuku lwayo na Mangesi. Iti inosizi ngokuyekelela kwayo ukusongela u-Hewett, umpati-mikosi yama Ngesi ngokuti uza kubatintela abantu abaya kurweba bepuma e-Dabomey. Isisusa salempambano ati Amangesi kwinkosi yase Dahomey mayiyeke ukutengisa ngamakoboka, ize kanjalo ibapate kakuhle abelungu abahambela emhlabeni wayo nokuba baya kurweba nokuba bahamba bebona ilizwe. Ite ke ukuqala yanga

ya vuma kanti iyakuti kwakuya Umlungu kona impute kakubi kuze kwakutiwa mayihlaule ingavumi. Ite ke yakwala ukuhlaula u-Hewett wasongela ukuti uza kuzivala indlela ahamba ngazo ama Dahomey xa, aya kurweba wati uya kuyiqala lonto ngo June. Kwakuba njalo u-Lord Carnarvon utumele ilizwi lokuti mazingaqali zivalwe ezondlela kude kube ku July kukangelwe ukuba ayikudc ihlaule na lonkosi. Inge iza kuhlaula yabuya yati yona ayiyi kuyenza lonto yahlanganisa imikosi yayo eyamadoda neyabafazi. Uselede ke wadlula no July zaza ke ngoko zavalwa indlela zokuyakutengisa, ekubonakalayo ukubalonkosi iyakuti ukuze ide idambe ike ixeliswe eyase Ashantee. Umlungu otile obala ngokungavumi kwama Dahomey ukuhlaula uti, “Kungoku nje kufuneka ukuba silwe siyicite kube kanye inkosi yase Dahomey, kuze kukululeke lamawaka maninzi kangaka ase bukobokeni. Kuyabonakala ukuba imikosi yase Dahomey ayilingani neyase Ashantee. Abafazi aba bona abayi kutabata xesha ukuba boyiswe. Kananjalo zininzi indlela zokuya komkulu, enye yazo ihamba ngamanzi ide ibe kufupi. Akunqweneleki ukuba sipele ngokuvala indlela, kufuna ukuba sesiyecita lenkosi: kuba siti sakuvala indlela kanti iya kubuya ivuse inkatazo. Kananjalo lemali siti mayirolwe iyakupuma kwinkosana ezise caleni ize le enenkatazo ibuye izidle ngokuti imikombe yetu iyigote ngemiti yayo.”

EZA WA PESHEYA KOLWANDLE.

U-Fish, umfo owabulala intombazana e-England ugwetyelwe ukufa.

Inkosi yase Turkey ebisand’ ukumiswa, u-Murad Wesihlanu, kuvakala ukuba ingenelwe lugezo, sekuncamekile ukuba iya kupila. Endaweni yake kuya kumiswa umzalwana wake u-Abdul Hamed.

E-Mauritius kube kuko isifo sondlebende esibangele ukuba abaseleyo banqabe kakulu ngangokude bafike nakwiponti ezimasliumi matandatn (£60) emnye xa atengwayo, kuba kwelozwe baya setyenziswa kakulu ekutsaleni inqwelo.

U-Rev. Mr. Perks, umfundisi omkulu waba Wesile obesand’ ukusihambela apa useleye wafika ekaya. Kwintlan.ganiso enkulu yabafundisi base Wesile ebako ngomnyaka ukankanye ukuti—“ Ekuhambeni kwake e-Africa ufikelele indawo ezininzi uhambele imijikelo emihlanu, ke ngoko ubenako ukuyibona into eyenziwayo ngabazalwana bake abanga bafundisi. Benza umsebenzi angafanelayo ama Wesile ukuzidla ngawo abulelc u-Tixo, omelele. Iremente ezise koloni, e-Kapa, e-Rini, e-Queenstown, nase Bayi zihambise kakuhle kanye, ziyafana nezase England ngokuqonda nobubedesho; ke kanjalo ziyazixasa ngokwazo. Yena uke washumayela ku Malau na Maxosa na Mazulu wavuyiswa kukubona ukuba u-Tixo uwusikelele umsebenzi wabafundisi (abakwintlanga ezintsundu.) Uke weva nezikolo wamangaliswa kukuqubela pambili kwabantwana. Kwindawo ngendawo zekoloni kuko indawo apo kufundiswa kona imfundiso ezingo Tixo ezenza umsebenzi omhle, atcmbayo ukuba aziyi kufa, koko ziya kuya zikula ngokukula.

E-Qonce:—Ihabile nge l00lbs 13s 9d, itapile 6s 6d, ezembewu 3s 4d, umbona 7s 4d, umgubo 19 intlumayo 14s, irasi 2s 11d, ikalika 5s nganxowa.

E-Bayi:—Irasi nge l00lbs 12s, imbotyi 8s, ihabi­le 3s 3d ne 10s, amazimba 13s, umgubo 15s, umbona 13s, intlumayo ezintle 12s, itapile 10s ; isikumba setole sisinye 1s, idada 3s, inkuku 3s, iranise 4s, isikumba sebokwe 2s, esenkomo ngeponti 3d ; iplanga ngonyawo 1s 6d, isikumba segusha 1s, ikwakwini 12s.

E-Fort Beaufort;—Ihabile nge l00lbs 12s 3d, umgubo 11s 6d, inxowa yetapile 10s, eyerasi 12s 2d, iplanka 15s 3d, ikapa 13s 3d, iponti yesikumba senkomo l d, inkuku inye 1s, 3£d.

E-Rini Irasi nge lbs 10s, imbotyi 8s, amazimba 8s, umgubo 1ls, ihabile 7s, itapile 19s, umbona 8s, iponti yesikumba senkomo 2.d, inkuku 1s 6d.

E-Graaff-Reint;—Irasi nge l00lbs, 8s, imbotyi 15s, umgubo ngenxowa 24s ne 31s, umbona 15s, ita­pile 19s, isikumba segusha 2s 9d, uboya ngeponti 4|d ne-5g- ; ikwakwini 10s.

E-Uitenhage ;—Imbotyi nge l00lbs 16s 3d, itapile 10s 6d, umbona 12s, 3d, isikumba sebokwe sisinye 3s, l0d, esegusha 2s l1d, esenkomo ngeponti 2 d ; umgubo nge.l00lbs 16s 3d, irasi 9s 6d, inqolowa 13s, amzimba 15s 6d, uboya beseyibokwe ngeponti 1s 6d.

AMABASO OMBONISO WABALIMI ABANTSUNDU BASE QUEENSTOWN NGO 1876.

Lamabaso aya kunikwa nokuba kukuyipina indoda, esite isitatu samalungu eKomiti,—amiselwe ukuba akangele imihlaba yabo banga malungu, bate beza kuti bafuna ukuzamela lamabaso alandelayo,—sabona ukuba ngayiyifumana—indleko zokuhamba bozibatalelwa abo batatu bamisiweyo :—

1. Indoda ete yatyala, inayo ihluma ngo  
1877 elona nani likulu lemiti, nokuba

|  |  |  |  |
| --- | --- | --- | --- |
| yeyeziqamo, nokuba yeyokwaka imiti. | 3 | 0 | 0 |
| 2. Elandelayo ..... | 1 | 0 |  |
| 3. Indoda eyibiyeleyo i-Erf yayo ngo |  |  |  |
| donga olulungileyo lwamatye nokuba |  |  |  |
| lolunye utango oluhlalayo | 3 | 0 | 0 |
| 4. Elandela leyo ..... | 1 | 0 | 0 |
| 5. Indoda ewusebenze kakuhle umhlaba |  |  |  |
| wayo ngokuwulima kakuhle nango ku- |  |  |  |
| wugalela umgquba . . . . | 3 | 0 | 0 |
| Amabaso emfuyo. |  |  |  |
| Inkunzi yeliashe egqite ezinye, ekwelwayo | 1 | 0 | 0 |
| Elandela leyo. . | 0 | 10 | 0 |
| lhashekazi eligqite amanye, elikwelwayo . | 1 | 0 | 0 |
| Elilandela elo ...... | 0 | 10 | 0 |
| Inkabi yeliashe egqite ezinye . | 1 | 0 | 0 |
| Inkunzi yenkomo egqite ezinye • | 1 | 0 | 0 |
| Elandelaleyo. . | 0 | 10 | 0 |
| Imazj zenkomo ezimbini ezigqite ezinye. | 1 | 0 | 0 |
| Imazi zenkomo ezimbini ezilandela ezo. | 0 | 10 | 0 |
| Amatokazi amatatu agqite amanye. | 1 | 0 | 0 |
| Ishumi lenkabi eligqite amanye | 1 | 0 | 0 |
| Inkunzi yegusha eyifarlane egqite ezinye. | 1 | 0 | 0 |
| Elandela leyo ...... | 0 | 10 | 0 |
| Isihlanu scmazi zegusha ezifarlane. | 1 | 0 | 0 |
| Isibini semazi zegusha ezifarlane | 0 | 10 | 0 |
| Isihlanu senkabi zegusha ezigqite ezinye. | 0 | 15 | 0 |
| Inkunzi ye Seyibokwe egqite ezinye | 0 | 15 | 0 |
| Isihlanu semazi ze Seyibokwe esigqite |  |  |  |
| ezinye ....... | 0 | 15 | 0 |
| Isihlanu senkabi zebokwe ezigqite ezinye . | 0 | 15 | 0 |
| Inkunzi nokuba yimazi. yehangu egqite |  |  |  |
| ezinye . | 0 | 15 | 0 |
| Inkunzi yehangu egqite ezinye. | 0 | 10 | 0 |
| Inkunzi yembuzi (Colonial) egqite ezinye. | 0 | 10 | 0 |
| Isihlanu sembuzikazi esigqite ezinye. | 0 | 10 | 0 |
| Isibini senkabi zenkomo zokuxelwa esigqite |  |  |  |
| ezinye . . . . . . . | 1 | 0 | 0 |
| Amabaso ezilimo no boya. |  |  |  |
| Ibali loboya obuhlanjiweyo obugqite obunye |  |  |  |
| (bungahlanjwanga e-Batini) | 3 | 0 | 0 |
| Elilandela elo ...... | 1 | 10 | 0 |
| Ibali loboya obungahlanjwanga obugqite |  |  |  |
| obunye. . . . . . | 1 | 15 | 0 |
| Elilandela elo. . . | 0 | 10 | 0 |
| Uboya obugqite obunye ngobuninzi baye |  |  |  |
| bucetywe ezigusheni zalowo ubuzisileyo | 1 | 10 | 0 |
| Isitatu senxowa zenqolowa (etambileyo) |  |  |  |
| esigqite ezinye. | 1 | 5 | 0 |
| Esilandela eso. ... . . | 0 | 10 0 | |
| Isitatu senxowa zenqolowa (elukuni) esigqite |  |  |  |
| ezinye ...... | 1 | ,0’ | 0 |
| Esilandela eso. . . . . . | 0 | 10 0 | |
| Isibini senxowa zombona olubelu nomhlope |  |  |  |
| esigqite ezinye, . . . . | 0 | 15 | 0 |
| Isibini senxowa zembotyi. . . . . | 0 | IF 0 | |
| Isibini senxowa ze-Ertyisi esigqite ezinye. | 0 | 10 | 0 |
| Isibini senxowa zetapile. | 0 | 15, 0 | |
| Esilandela eso. . . . . . | 0 | 7J | 0 |
| Inxowa Yamatswele egqite ezinye . | 0 | 10 0 | |

7 ISIGIDIMI SAMAXOSA. OCTOBER 1,1876. .